Finale CONCACAF Gold kupa 2015.
Finale CONCACAF Gold kupa 2015. je bila nogometna utakmica koja je odigrana 26. jula 2015. godine na stadionu Lincoln Financial Field u Philadelphiji. Meksiko je u finalnoj utakmici bio uspješniji od Jamajke rezultatom 3-1 te sedmi put u svojoj historiji osvojio šampionsku titulu CONCACAF Gold kupa odnosno desetu ubrajajući cjelokupno CONCACAF prvenstvo. Golove u finalu postigli su Andrés Guardado u 31, Jesús Corona u 46. te Oribe Peralta u 60. minuti utakmice za Meksiko te Darren Mattocks u 78. minuti utakmice za Jamajku. Utakmica je odigrana pred 68.930 gledalaca. Glavni sudija utakmice bio je Joel Aguilar.